Ana González Rodríguez

Ana González Rodríguez  ye una profesora y política asturianu de la Federación Socialista Asturiana, alcaldesa de Xixón ente 2019 y 2023.

 Biografía 
Estudió Filoloxía Hispánica na Universidá d'Uviéu. Fixo la especialidá de Llingua Española, y unos años más tarde cursó la de Lliteratura Española ya Hispanoamericana.

El so primer trabayu foi enseñar español a mozos procedentes d'otros países d'Europa. En 1989 entamó a trabayar como profesora d'institutu, con plaza n'Asturies y Llión: Ponferrada, Tapia, Cangas del Narcea y Valdés.

Foi asesora de formación del profesoráu del Centru del Profesoráu y de Recursos del Noroccidente y como xefa del Serviciu pa la Igualdá d'oportunidaes ente muyeres y homes nel Institutu Asturianu de la Muyer (2001-2008).

En 2011 tornaría a la so profesión como profesora de secundaria nel IES Universidá Llaboral.

Presentóse a les eleiciones municipales de Xixón 2019 y llogró 11 conceyales, siendo la so candidatura la más votada. El 15 de xunu de 2019 foi investida alcaldesa de Xixón

 Ver tamién 

 Referencies 

 Enllaces esternos 

Categoría:Políticos y polítiques d'Uviéu
Categoría:Políticos y polítiques del Partíu Socialista Obreru Español
Categoría:Alcaldes y alcaldeses de Xixón
Categoría:Profesores d'Asturies
Categoría:Alumnáu de la Universidá d'Uviéu